 Sida Wariye Wargeyska Foore ka tirsan ay u xaqiijiyeen qaar ka tirsan hawl Wadeenada Cisbitaalku,maaha wada bilaash adeegga loo qabanayo dadkaasi balse waxa lacag laaan looga dhigay oo keliya eegista Dhakhtar oo halkii gaadh lacag ah laga goosan lahaa ayaa dadka bilaash looga dhigay,waxana dadka laga qaadayaa lacago kale oo badan oo adag oo qaarkood aan hore loogu sii sheegin dadkani bilaashka ku soo qamaamay balse imika uun ka war helay,waxa gabi ahaan lacag ah qaybaha shaybaadhka oo qofkasta oo dhakhtarka u gala loo dirayo,waxa kale oo iyaduna laga iibinnayaa bukaanka baadhista kadib daawada uu qaadanayo oo lagu dhex iibinayo Cisbitaalka weyn dhexdiisa,waxa ay dadka qaar ka cabanayeen kuyuuga oo qasan,dadka oo badan iyo lacagtan lagu soo rogay Daawooyinka iyo shaybaadhka oo aanay hore ugu soo talo galin iibsiga wax daawo ah,iyagoo u fahmay inay gabi ahaanba adeegu yahay bilaasha,waxa intaa dheer qaliinka oo isaguna lacag ah oo qofka bukaanka wadaa iska bixinayo waxa uu qaliinkaasi ku kaco ee lacag ah. 